CELEX: C2005/182/37
Language: et
Date: 2005-07-23 00:00:00
Title: Euroopa Kohtu määrus (neljas koda) 26. aprilli 2005. aasta kohtuasjas C-149/04 (Corte suprema di cassazione eelotsusetaotlus): Ugo Fava versus Comune di Carrara (Maks, millega maksustatakse omavalitsusüksuse territooriumil kaevandatavat marmorit selle väljavedamise tõttu kohaliku omavalitsuse territooriumilt — Kodukorra artikli 92 lõige 1 ja artikli 104 lõige 3 — Osaline vastuvõetamatus — Kohtu poolt juba tehtud eelotsusega identne küsimus)

23.7.2005   
            
            
               ET
            
            
               Euroopa Liidu Teataja
            
            
               C 182/20
            
         
      EUROOPA KOHTU MÄÄRUS
   
   (neljas koda)
   26. aprilli 2005. aasta
   kohtuasjas C-149/04 (Corte suprema di cassazione eelotsusetaotlus): Ugo Fava versus Comune di Carrara (1)
   
   (Maks, millega maksustatakse omavalitsusüksuse territooriumil kaevandatavat marmorit selle väljavedamise tõttu kohaliku omavalitsuse territooriumilt - Kodukorra artikli 92 lõige 1 ja artikli 104 lõige 3 - Osaline vastuvõetamatus - Kohtu poolt juba tehtud eelotsusega identne küsimus)
   (2005/C 182/37)
   Kohtumenetluse keel: itaalia
   Kohtuasjas C-149/04, mille esemeks on EÜ artikli 234 alusel Corte suprema di cassazione (Itaalia) 27. oktoobri 2003. aasta otsusega esitatud eelotsusetaotlus, mis saabus kohtukantseleisse 23. märtsil 2004, menetluses Ugo Fava (IMEG Srl pankrotihaldur) v. Comune di Carrara, andis Euroopa Kohus (neljas koda), koosseisus: koja esimees K. Lenaerts (ettekandja), kohtunikud N. Colneric ja J. N. Cunha Rodrigues, kohtujurist: M. Poiares-Maduro, kohtusekretär: R. Grass, 26. aprillil 2005 määruse, mille resolutiivosa on järgmine:
   
               1.
            
            
               Eelotsusetaotlus on vastuvõetamatu osas, mis puudutab EÜ artiklite 81, 85 ja 86 tõlgendamist.
            
         
               2.
            
            
               Kauba kaalu suhtes proportsionaalne maks, mida kogutakse ainult ühes liikmesriigi omavalitsusüksuses ning mis maksustab ühte kaubakategooriat tulenevalt selle väljavedamisest kohaliku omavalitsuse territooriumilt, kujutab endast eksporditollimaksuga samaväärse toimega maksu EÜ artikli 23 tähenduses, hoolimata asjaolust, et seeläbi maksustatakse ka kaupu, mille lõplik sihtpunkt asub antud liikmesriigis.
            
         
               3.
            
            
               Nõuete, mille eesmärgiks on marmorile kehtestatud maksuga seoses enne 16. juulit 1992 sissenõutud summade tagastamine, toetuseks ei saa tugineda EÜ artiklile 23, välja arvatud hagejad, kes on enne seda kuupäeva esitanud kohtusse hagi või samasisulise kaebuse.
            
         
      (1)  ELT C 106, 30.4.2004.